มากินร้านนี้ตามรีวิวของวงใน ไม่นึกว่าจะมีร้านจีนแบบนี้แถวบ้าน พนักงานเสริฟสองคนพูดจีนกันจนผมต้องถามว่าพูดไทยได้รึป่าว โอเคล่ะพูดไทยได้แถมแนะนำอาหารได้ด้วย

เมนูเค้าเยอะดี เป็นอาหารจีนที่แปลกตาไม่พบเห็นบ่อยๆ แต่ผมลองสั่งแบบที่คุ้นเคยก่อนดีกว่า

ข้าวผัดปูผัดได้แห้งดี แต่รสชาติปานกลางเพราะเคยกินอร่อยกว่านี้ 

เสี่ยวหลงเปา อร่อยใช้ได้ แป้งแข็งไปนิดนึง ไส้หมูข้างในหอมสู้เจ้าดังที่ขายในห้างยังไม่ได้

มะเขือยาวผัดใส่ปลาเค็ม ตอนแรกนึกว่ารสจะเค็มแบบเต้าเจี้ยว แต่ผิดคาดเพราะรสจืดๆมันๆมีกลิ่นปลาเค็มเล็กน้อย

กุ้งผัดพริกเกลือ อร่อยดี กุ้งโดนทอดมาก่อนเลยแกะเปลือกยากนิดนึง  

อาหารจานใหญ่พอสมควร ราคาก็ไม่แพงจนไร้เหตุผล ผมคงมากินอีกเพราะมีอีกหลายเมนูที่น่าสนใจ และร้านเค้ามีเอกลักษณ์ดีครับ